Publication: Magyar Közlöny
Issue: MK-2006-89 (Year: 2006, Number: 89)
Era: 2004-2010
Section: Ez a kerettanterv a 2/2005. (III. 1.) OM rendelet 2. számú mellékleteként kiadott Sajátos nevelési igényű tanulók
Paragraph Index: 58

2. Általános képességek fejlesztése – Az észlelés, figyelem-összpontosítás, elemzés, rendezés, megformálás, kivitelezés. – Utasítás pontos megértése, követése, helyes munkatempó megválasztása, fenntartása. – Hosszú távú emlékezet fejlesztése: vizuális, akusztikus, motoros. – A lényegkiemelés képességének fejlesztése, koncentráló képesség növelése. – Tanuláshoz való viszonyulás képességének fejlesztése: feladattudat, kitartás, érdeklődés, kreativitás, önmegvalósítás. – A beszédkészség fejlesztése, a szókincs bővítése, a megnyilatkozás képességének formálása, bátorítás. – Erkölcsi értékek, normák kiépítése. – Társas kapcsolatok megteremtési, megtartási, élési képességének fejlesztése: helyzetfelmérés, alkalmazkodás, együttműködés, belátás, együttérzés. – Önismeret, önértékelés formálása. – Esztétikai érzék fejlesztése. A szakasz végén elvárható követelmények – A tanuló tudjon önállóan 8–10 gyakorlattal bemelegíteni. – Tudjon szabadgyakorlatot önállóan összeállítani és végrehajtani. – Törekedjen a megismert ugrótechnikák minél tökéletesebb végrehajtására. – Alkalmazza önállóan a dobásoknál szerzett ismereteket. – Tudjon legalább 4 elemből álló talajgyakorlatot szép tartással bemutatni. – Ismerje és alkalmazza a legismertebb kéziszereket. – Törekedjen a maximális biztonságra a mozgások végrehajtása során. – Legyen képes a zene és a mozgás összehangolására. – Ismerje és tudja betartani három sportjáték elemi szabályait. – Ügyeljen maga és társai testi épségére, tanúsítson sportszerű magatartást. – Alkalmazza célszerűen az elsajátított úszásnemeket. – Alkalmazza a legfontosabb testtartásjavító gyakorlatokat. OSZTÁLYFŐNÖKI Óraszámok Szakaszok – évfolyamok Alapozó szakasz Fejlesztő szakasz Megszilárdító szakasz 5. 6. 7. 8. 9. 10. Heti óraszám Éves óraszám 2006/89/II. szám Témakörök ütemezése Szakaszok – évfolyamok Témakörök ütemezése Alapozó szakasz (5–6. évf.) Fejlesztő szakasz (7–8. évf.) Megszilárdító szakasz (9–10. évf.) Társas kapcsolatok, illemszabályok x x Társas kapcsolatok, konfliktuskezelés x x Önismeret, testi-lelki és szociális egészség x x x x Az emberi természet x x Pályakép, pályatükör x x A felnőtt életünk szerepei x x Az osztályfőnöki órák terápiás jellege hangsúlyozott. Az egyénhez, a sérüléshez, a speciális szükségletekhez igazított módszerek, tartalmak szolgálják az eredményes habilitációt. Az osztályfőnök – a sérülésspecifikumok figyelembevételével – az életkori, kamaszkori sajátosságokból kiindulva a személyiség fejlődésében, alakulásában, megnyilvánulásában bizonyos elvárásokat fogalmazhat meg, amelyeket viszonyítási alapként kezelhet a tanuló személyiségfejlődésének megítélésében. Célok – A tanulók a személyiségének alakulását nyomon követve szintetizálni a nevelési folyamatot, formálni a pozitív attitűdöt. – Sérülésspecifikus eljárások alkalmazásával fejleszteni a tanulók társas kapcsolatát, a helyes magatartási és viselkedési szokások elsajátítását, a szabálytudat erősítését. – Az egyéni szükségletek mentén építkezve a reális énkép, az önértékelés kialakításával, az érzelmi egyensúly, a jó iránti fogékonyság megteremtése. – A konkrét tapasztalatok és élmények feldolgozásával, értelmezésével a szociabilitás, a testi-lelki harmónia lehetőségének megteremtése. Feladatok – Terápiás eljárások alkalmazásával az önismeret, az önelfogadás és az önfejlesztés erősítése. – A szociális érzékenység légkörének biztosítása. A konfliktus kezelésének konkrét megoldása helyzetgyakorlatokon, megélt, átélt élményeken keresztül. – Az értékek védelmével kapcsolatos felelősség tudatosítása, a közvetlen környezet humán értékeinek felismertetése. – Tapasztalati lehetőségek megteremtése a serdülőkor testi-lelki változásairól – a saját élmények megvitatása, vélemények megfogalmazása. – Riportok, filmek, cikkek, tanulmányok értelmezésével, megvitatásával – saját élmény eseti bekapcsolásával – pontos képzet és viszonyulás kialakítása az élvezeti szerek veszélyeiről, a deviáns magatartás következményeiről. – A pályairányítás, a pályaválasztás, a reális életcélok megfogalmazásának segítése. – Tapasztalatszerzési lehetőségek megteremtése a munka világáról, a szakmákról. – A vonzódások, lehetőségek mérlegelése – szakmatanulási lehetőségek a képességnek megfelelően, a képességfejlesztés útjainak, módjainak számbavétele az életcélok elérése érdekében. 2006/89/II. szám A tantárgy kiemelt habilitációs/rehabilitációs célja – A reális énkép, önismeret kialakítása. – A távlati lehetőségek felismertetése, az önfejlesztő magatartás elfogadtatása. – Szociális kapcsolatok, érzületek fejlesztése. – Szokások, normák megértetése, azok bensővé válásának megerősítése szociális helyzetekben. – A családi, a társ-, a baráti kapcsolat értékeinek befogadása, elfogadása, erősítése. – Az emberi élet mint érték megbecsülése, a testi-lelki egészség megóvása, szokásrendjének kialakítása. – A kulturált vitakészség, konfliktuskezelés technikáinak megismertetése, terápiák alkalmazása. – Szituációs gyakorlatok, tréningek az udvarias magatartás művelésére, a kötelesség, a felelősség elfogadására. – Kapcsolatrendszer erősítése – magyarság-, nemzet-, csoporttudat. A tanulók értékelésének szempontjai Az osztályfőnöki órák lehetőséget teremtenek arra, hogy nyomon követhető legyen a tanulók a személyiségének, értékrendjének alakulása. A személyiség gazdagítása érdekében – valamennyi évfolyamon – lehetőséget adódik arra, hogy a pedagógus az osztálytársak bevonásával értékelje az egyes tanulók iskolai, tanórai teljesítményét. Az értékeléshez – a tanulókkal közösen – kívánatos konkrét elvárásokat megfogalmazni, amelyek viszonyulási alapként kezelhetők. Az értékelés alapja az egyéni adottságok figyelembevétele. ALAPOZÓ SZAKASZ (5–6. évfolyam) Tantárgyi tartalmak, témakörök Témakör Tartalom Társas kapcsolatok, illemszabályok A kommunikáció elfogadott formái felnőtt és gyermek, gyermek és gyermek között. Kommunikációs formák ismert és idegen közegben – köszönés, bemutatkozás, megszólítás, tegeződés-magázódás; szándéknyilvánítás. Illemszabályok helyzetekre – vásárlás, utazás, könyvtár, kulturális intézmény, vendégségben, ünnepnapokon (születésnap, névnap, esküvő). Az önérvényesítés helyzetei az osztályban, a családban, – vélemény, vita, ellentmondás, generációs feszültségek: szülő–gyerek; nagyszülő–szülő; nagyszülő–gyerek. Kommunikációs formák idegennel – óvatosság, távolságtartás, kellő tisztelet. Bemutatkozás, kézfogás, teljes név elmondása. Beszélgetés telefonon keresztül. Önismeret, testi-lelki és szociális egészség Önmaga bemutatása – drámajáték, mimetikus játék; „ez vagyok – ez voltam” – fotók a múltról, a családról, a gyermekkorról. Élmények, történések, családi események. Adatok önmagáról, családjáról. Pozitív tulajdonság, képesség. Az önellátás – ruházat, felszerelés, saját környezet rendje, tisztasága. A testi fejlettségnek, adottságnak megfelelő táplálkozás: mértéktelenség, mohóság, önkorlátozás. Tisztálkodási szokások napi ritmusa. Önarckép szóban, írásban, rajzban. Önfejlődés felfedezése, tudatosítása. Pozitív, negatív jegyek. Játékos átváltoztatás – saját és mások megváltoztatása. Visszafogott önérvényesítés. A serdülő megváltozott testi adottságai – lelki konfliktusok. 2006/89/II. szám Tantárgyspecifikus fejlesztési feladatok, tevékenységek – Önismeret, reális önértékelés, akaraterő fejlesztése. – Eredményes alkalmazkodás képességének kialakítása a társas kapcsolatokban. – A szokások, a normák bensővé válásának segítése a szociális helyzetekben. – A társas kapcsolatra való alkalmasság, a szociális érzület alakítása. – A család, a barát, a társ értékeinek felismerése, képesség az el- és befogadásra, az őszinteség, a becsületesség. – Az emberi élet megbecsülésének képessége, a testi, a lelki egészség megóvása. – A felelősség, a kötelesség, az udvariasság. Képesség a másság elfogadására. – A környezet értékeinek megbecsülése. A kulturált vita és konfliktuskezelés készségei. Tevékenységek – Helyzetgyakorlatok, szituációs játékok, az illemszabályok alkalmazása. Történetek, játékok a helyes, a helytelen viselkedés bemutatására. Születés- és névnapi naptár készítése az osztálynak. Az ajándékcsomagolás technikái, az átadás helyzetgyakorlatai. – Adatok önmagáról, a családról szóban, írásban – pozitív jellemvonások szóban. – Önarckép – tükörbe nézve. Családrajz – ahogyan látom családtagjaimat, ahogyan hozzájuk viszonyulok. – Szépirodalmi szemelvények bemutatása, megbeszélés. – Önellátó, testápoló technikák. – Szituációs játékok, helyzetgyakorlatok: bemutatkozás, társalgás idegennel, telefonálás, tudakozódás telefonon, üzenetmondás üzenetrögzítőre. Drámajátékok: konfliktus, vita a családban, feloldás, megbeszélés, viszonyulás a témához. – Játékos átváltozás – mások átváltoztatása, barát vagy családtag bemutatása, leírása. Öltözködési kultúra bemutatása játékosan a valóságban, képeken. Az egészséges fejlődéshez szükséges heti étrend, mozgás, pihenés, szórakozás, heti program összeállítása. Bizalmas közlendők a testünk működéséről – fiúk és lányok külön-külön. A szakasz végére elvárható követelmények – Fejlődik az önismeret és a reális önértékelés. – Nyitottság a társas kapcsolatra, fejlődő szociális érzület. – Serdülőkori sajátosságainak elfogadása, a testi-lelki egészségmegóvás technikáinak ismerete. – Iskolai konfliktusok felismerése, törekvés a megoldásra. – Az iskolai követelmények szerinti normatartás. 2006/89/II. szám FEJLESZTŐ SZAKASZ (7–8. évfolyam) Tantárgyi tartalmak, témakörök Témakör Tartalom Társas kapcsolatok, konfliktuskezelés A kamaszkori konfliktusok leggyakoribb helyzeteinek feldolgozása az osztályban, a rivalizálás egészséges és egészségtelen formái, öltözködés, zene, sport, szórakozás, barátkozás, párkapcsolat, fiú–lány kapcsolat. Peremhelyzet, magányosság, szorongás, agresszivitás a helyzetből adódóan. Feloldási módok. Önfegyelem – tűrőképesség. Konfliktus a családban: szülőkkel, nagyszülőkkel, testvérekkel. Kortárscsoportok: konfliktusok csoporton belül, csoporthelyzet, alkalmazkodás, tűrőképesség, peremhelyzet. A deviáns csoportok veszélye az egyéni életútra. Önismeret, testi-lelki és szociális egészség Felelősség önmagunkért, a családért. Felelős és felelőtlen döntések önmagunkra, a családra nézve – például csavargás, szülők elhagyása, érték, pénz eltulajdonítása, elköltése, pazarlás, az egészség károsítása szerekkel, itallal, dohányzással, korai párkapcsolat, szexualitás és követelményei (következményei). Az öltözködési kultúra, a divat végletei – személyiség és divat. Elképzelések, vágyak, tervek a felnőtt szerepekről, a felnőtt szerepekről, a felnőttkori önmaga megvalósításáról. Nyitottság, zárkózottság. Lelki bántalmak, sérelmek veszélyei – kamaszkori öngyilkosság. A rendszertelen táplálkozás következményei. A mozgás, a sportolás fontossága – élvezeti szerek elutasítása. Pályakép, pályatükör Felkészülés a pályaválasztásra – mit takarnak a fogalmak: pálya, szakma, foglalkozás, beosztás szakképzettség, munkakör. Érdeklődési területek, vonzódások. Reális pályakép a képességek, adottságok szerint, mérlegelés. A szakmatanulási lehetőségek – szakiskolák, speciális szakiskola. Tanműhelyek látogatása. Tantárgyspecifikus fejlesztési feladatok, tevékenységek A kapcsolatok kezelésének képessége: kommunikációs helyzetgyakorlatok, dramatikus játék, mimetikus játék, tréningek, terápiák kapcsolatteremtésre, párkapcsolat építésére, helyzetgyakorlatok a rivalizálás feloldására. – A konfliktusos helyzet feloldása szóban; levélváltás – levélírás – telefonálás. – Élménybeszámoló, döntéshelyzetek bemutatása dramatikus játékkal, vita, állásfoglalás. Saját viselkedés elemzése változó nézőpontból. Tevékenységek – Helyzetgyakorlat, dramatikus játék családi konfliktus bemutatásáról és feloldási technikákról. Szituációs játék egy-egy csoporthelyzetről – elemzés, vita, állásfoglalás. – Irodalmi részletek bemutatása a lelki élet problémáiról – megbeszélés. – Sportolási lehetőségek felkutatása. – Étrend, napirend összeállítása. – Munkahely-látogatás, szakiskolák felkeresése. Önismereti tréning, szituációs gyakorlat. A szakasz végére elvárható követelmények – Reális önértékelés, önfejlesztés. A kritika elfogadása, a felelősség felismerése. – A fejlettségnek megfelelő konfliktuskezelés a környezetben. – Tudatos egészségóvás. Veszélyhelyzetek felismerése az életvitelben, a cselekedetekben, döntésekben. 2006/89/II. szám – Az iskola, a tágabb közösség elvárásainak megfelelő normatartás. – Alakuló pályakép, a képesség, a lehetőségei felismerése, tájékozottság a választható szakmákban. MEGSZILÁRDÍTÓ SZAKASZ (9–10. évfolyam) Tantárgyi tartalmak, témakörök Témakör Tartalom Az emberi természet A kíváncsiság. Önszeretet, önzés. Siker és boldogság. Indulatok, érzelmek. Előítélet és nyitottság, megértés. Gyávaság és bátorság. Erőszak és jogos önvédelem. A normák. Az illendőség, az igazságosság. Jó és rossz. Választás és döntés. A hiba és a bűn. A lelkiismeret, az erkölcs. A helyes életvezetés. Őszinteség és hazugság. Rokonszenv, ellenszenv. A felnőtt életünk szerepei Felelősség önmagunkért, a családért. Erőfeszítések a család biztonságának megteremtésére. Mit tehetünk másokért, a betegekért, az idős családtagokért, a szegényekért? Szociális érzékenység. Jogkövető magatartás. Szerepek értelmezése: a társ szerepe, házastársi, szülői, munkavállalói, állampolgári szerepek. Tantárgyspecifikus fejlesztési feladatok, tevékenységek – Az ember biopén, pszichopén, szociopén oldalának bemutatásával hozzájárulni a tanulók önismeretének elmélyítéséhez, mások megértéséhez. – A normák, szabályok, értékek megismerésével, elfogadásával fejleszteni a környezetben, a társadalomban való eligazodás képességét, a felelős döntést. – Példákon, helyzetelemző gyakorlatokon, szituációs játékokon keresztül bemutatni, megérteni a felnőtt élet szerepét, felelősségeit. – Érzékenység növelése mások problémája iránt, a közösség gondjai tekintetében. Tevékenységek – Helyzetgyakorlatok, dramatikus játékok az emberi természetről, döntésekről, cselekedetekről. – Irodalmi részletek a szerepekről, a lelki élet, a párkapcsolat problémáiról – viták, beszélgetések. – Film megtekintése az emberi természetről, szerepkonfliktustól, feloldásukról. – Milyen felnőtt szeretnél lenni? Elképzelések a jövőről – szóban, írásban, rajzban megjelenítve. A szakasz végére elvárható követelmények – Önmaga és lehetőségeinek pontos ismerete. Azonosuljon szerepeivel. Szerepeivel való azonosulás. – Felelősségtudat önmaga és mások iránt. – Felkészültség a felnőtt élet szerepeire fejlettségének megfelelően. 2006/89/II. szám ELÕFIZETÉSI FELHÍVÁS Kormányrendelet felhatalmazása alapján jelenteti meg a Miniszterelnöki Hivatal a mellékleteként a HIVATALOS ÉRTESÍTÕT. A lap hetente, szerdánként, tematikus fõrészekben hitelesen közli a legfõbb állami, önkormányzati, társadalmi, gazdasági szervek, illetve szervezetek személyi, szervezeti, igazgatási és képzési, valamint a hírközlési tevékenység (frekvenciagazdálkodás, távközlés, postaügy, informatika) közleményeit, továbbá az üzleti élet híreit. Térítési díj ellenében közzétesszük a Kincstári Vagyoni Igazgatóság vagyonértékesítési pályázatait, az állami, társadalmi, gazdasági szervezetek, parlamenti pártok, kamarák, helyi önkormányzatok, egyházak, különbözõ képviseletek közleményeit. Fizetett hirdetésként – akár színes oldalakon is – helyet kaphatnak az Értesítõben a gazdálkodó szervezetek, egyetemek, alapítványok, de magánszemélyek közérdeklõdésre számot tartó közlései is. Õszintén reméljük, hogy a hírek, információk, közlemények egy lapban történõ pontos és rendszerezett formában való közreadásával sikerül hatékonyabbá és eredményesebbé tenni elõfizetõink tájékozódását a hivatali és üzleti életben. Az érdeklõdõk számára egyéb hasznos információkat is nyújt a lap. Az Európai Unió Hivatalos Lapja 2004. május 1-jétõl az Európai Unió hivatalos nyelveként magyarul is megjelenik. A hivatalos lap L és C sorozatból áll. Az L (Legislation) sorozatban kerülnek kiadásra az Európai Unió hatályos jogszabályai, az ún. elsõdleges jogforrások (alapító szerzõdések, csatlakozási szerzõdések, társulási szerzõdések), továbbá az alábbi jogforrások: rendeletek, irányelvek, határozatok. Az EU Hivatalos Lapjában történõ közzétételt követõen az évfolyam és a kötet számára, valamint a megjelenés dátumára hivatkozással, cím szerint, 2004. május 1-jétõl folyamatosan tájékoztatást adunk a hivatalos lap L kiadásaiban megjelenõ jogi aktusokról a mellékleteként megjelenõ Hivatalos Értesítõben. A lap elõfizetésben megrendelhetõ a Magyar Hivatalos Közlönykiadó 1085 Budapest, Somogyi Béla u. 6. címén, levélcím: 1394 Budapest 62., Pf. 357; faxszám: 318-6668.

Source: https://magyarkozlony.hu/hivatalos-lapok/70a7b5b1cd9ff1c80205933dda7636cc29e18ab2/dokumentumok/7f91eda90b48789599b4772772733dc5e5fc71cd/letoltes